Ettepanek: NÕUKOGU OTSUS, millega määratakse kindlaks liidu nimel Ühinenud Rahvaste Organisatsiooni Euroopa Majanduskomisjoni asjaomastes komiteedes vastu võetav seisukoht seoses ÜRO eeskirjades nr 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 ja 128 kavandatavate muudatuste ning ÜRO uue rehve käsitleva üldise tehnilise normi, ÜRO üldise tehnilise normi nr 4 (ülemaailmne raskeveokite sertifitseerimise menetlus) 3. muudatust ning ühisresolutsiooni nr 1 muudatust käsitleva uue üldise tehnilise normi vastuvõtmise ettepanekutega /* COM/2014/0647 final - 2014/0299 (NLE) */





SELETUSKIRI 1. ETTEPANEKU TAUST ÜRO Euroopa Majanduskomisjon (UNECE) töötab rahvusvahelisel tasandil välja ühtlustatud nõuded, mille eesmärk on kõrvaldada tehnilised tõkked mootorsõidukite kaubanduselt 1958. aasta muudetud kokkuleppe osaliste vahel ning tagada, et neil sõidukitel oleks kõrge ohutuse- ja keskkonnakaitse tase. Kooskõlas 27. novembri 1997. aasta otsusega 97/836/EÜ ühines liit ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist[1] („1958. aasta muudetud kokkulepe”) ning kooskõlas nõukogu 31. jaanuari 2000. aasta otsusega 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist[2] („paralleelne kokkulepe”), ühines liit paralleelse kokkuleppega. UNECE sõidukite eeskirjade ühtlustamise ülemaailmse foorumi WP29 istungeid peetakse kolm korda aastas: iga kalendriaasta märtsis, juunis ja novembris. Igal istungil võetakse tehnika arengu võimaldamiseks vastu olemasolevate ÜRO eeskirjade või ÜRO üldiste tehniliste normide uusi muudatusi. Enne iga WP29 istungit võtab kõnealused muudatused vastu üks kuuest WP29 raames tegutsevast töörühmast. Seejärel toimub WP29 istungil muudatuste, täienduste ja paranduste vastuvõtmise lõplik hääletamine, juhul kui kvoorum on koos ja kui saavutatakse kokkuleppeosaliste kvalifitseeritud häälteenamus. EL on WP29 raames kahe kokkuleppe (1958. ja 1998. aasta kokkuleppe) osaline. Iga kord valmistatakse ette nõukogu otsus (nn megaotsus), mis sisaldab muudatuste, täienduste ja paranduste nimekirja ja volitab komisjoni hääletama igal WP29 istungil liidu nimel. Käesolevas nõukogu otsuses määratakse kindlaks liidu seisukoht 11.–14. novembril 2014 toimuval WP29 istungil hääletamiseks esitatud muudatuste, täienduste ja paranduste kohta. 2. HUVITATUD ISIKUTEGA KONSULTEERIMISE JA MÕJUHINNANGU TULEMUSED Mootorsõidukite tehnilise komiteega on konsulteeritud ja liikmesriikide ekspertide märkused on võetud arvesse. 3. ETTEPANEKU ÕIGUSLIK KÜLG · Kavandatud meetmete kokkuvõte Ettepanekus määratakse kindlaks liidu seisukoht ÜRO eeskirjade nr 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121, 128 muudatuste, ÜRO uue rehve käsitleva üldise tehnilise normi, ÜRO üldise tehnilise normi nr 4 (ülemaailmne raskeveokite sertifitseerimise menetlus) 3. muudatust ning ÜRO ühisresolutsiooni nr 1 3. muudatust käsitleva uue üldise tehnilise normi hääletamisel. · Õiguslik alus Käesoleva ettepaneku õiguslik alus on Euroopa Liidu toimimise lepingu artikkel 114 koostoimes artikli 218 lõikega 9. · Subsidiaarsuse põhimõte Selliste rahvusvaheliste õigusaktide nagu ÜRO eeskirjade ja üldiste tehniliste normide eelnõude muudatusettepanekute poolt hääletamine ja nende ülevõtmine liidu mootorsõidukite tüübikinnitussüsteemi on liidu ainupädevuses. See hoiab ära siseturu killustumise ning lisaks tagab võrdväärsed tervishoiu- ja ohutusnormid kogu liidus. Samuti kaasneb sellega mastaabisääst: tooteid saab valmistada kogu liidu ja isegi rahvusvahelise turu jaoks, ilma et neid oleks vaja kohandada igalt liikmesriigilt eraldi tüübikinnituse taotlemiseks. Seepärast on käesolev ettepanek kooskõlas subsidiaarsuse põhimõttega. · Proportsionaalsuse põhimõte Käesolev ettepanek on kooskõlas proportsionaalsuse põhimõttega, kuna see ei lähe järgmiste eesmärkide saavutamiseks vajalikust kaugemale: tagada nii siseturu nõuetekohane toimimine kui ka avaliku ohutuse ja kaitse kõrge tase. · Õigusakti valik Nõukogu otsuse kasutamist on nõutud Euroopa Liidu toimimise lepingu artikli 218 lõikes 9, et kehtestada rahvusvahelises lepingus sätestatud organis liidu nimel võetavad seisukohad. 2014/0299 (NLE) Ettepanek: NÕUKOGU OTSUS, millega määratakse kindlaks liidu nimel Ühinenud Rahvaste Organisatsiooni Euroopa Majanduskomisjoni asjaomastes komiteedes vastu võetav seisukoht seoses ÜRO eeskirjades nr 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 ja 128 kavandatavate muudatuste ning ÜRO uue rehve käsitleva üldise tehnilise normi, ÜRO üldise tehnilise normi nr 4 (ülemaailmne raskeveokite sertifitseerimise menetlus) 3. muudatust ning ühisresolutsiooni nr 1 muudatust käsitleva uue üldise tehnilise normi vastuvõtmise ettepanekutega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: 1) Kooskõlas nõukogu otsusega 97/836/EÜ[3] ühines liit Ühinenud Rahvaste Organisatsiooni Euroopa Majanduskomisjoni (edaspidi „UNECE”) kokkuleppega, milles käsitletakse ratassõidukitele ning nendele paigaldatavale ja/või nendel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist (edaspidi „1958. aasta muudetud kokkulepe”). 2) Nõukogu otsusega 2000/125/EÜ[4] ühines liit kokkuleppega, mis käsitleb ratassõidukitele ning nendele paigaldatavatele ja/või nendel kasutatavatele seadmetele ja osadele üldiste tehniliste normide kehtestamist („paralleelne kokkulepe”). 3) Euroopa Parlamendi ja nõukogu direktiiviga 2007/46/EÜ[5] asendati liikmesriikide tüübikinnitussüsteemid liidu tüübikinnitusmenetlusega ning kehtestati ühtlustatud raamistik, mis sisaldab haldusnorme ja üldisi tehnilisi nõudeid kõigile uutele sõidukitele, süsteemidele, osadele ja eraldi seadmestikele. Nimetatud direktiiviga inkorporeeriti ÜRO eeskirjad ELi tüübikinnituse süsteemi kas tüübikinnituse nõuetena või alternatiivina liidu õigusaktidele. Alates asjaomase direktiivi vastuvõtmisest on liidu õigusaktide asemel üha sagedamini hakatud ELi tüübikinnituse raames kohaldama ÜRO eeskirju. 4) Arvestades kogemusi ja tehnika arengut on vaja kohandada nõudeid teatavate elementide või tunnusjoonte osas, mida on käsitletud ÜRO eeskirjades nr 4, 6, 11, 13, 13H, 19, 25, 34, 37, 43, 44, 48, 53, 70, 96, 98, 104, 105, 106, 107, 112, 113, 121 ja 128. 5) Tüübikinnitusega mootorsõidukite asjakohaste ohutussätete ühtlustamiseks tuleks vastu võtta ÜRO uus postiga külgkokkupõrget käsitlev üldine tehniline norm. Võtmaks arvesse tehnika edusamme tuleb vastu võtta ÜRO üldise tehnilise normi nr 4 (ülemaailmne raskeveokite sertifitseerimise menetlus) 3. muudatus ja ühisresolutsiooni nr 1 muudatus. 6) Seetõttu on vajalik määrata kindlaks seisukoht, mis võetakse liidu nimel 1958. aasta muudetud kokkuleppe halduskomitees ja paralleelse kokkuleppe täitevkomitees nimetatud ÜRO dokumentide vastuvõtmise küsimuses, ON VASTU VÕTNUD KÄESOLEVA OTSUSE: Ainus artikkel Liidu nimel 1958. aasta muudetud kokkuleppe halduskomitees ja paralleelse kokkuleppe täitevkomitees 11.–14. novembril 2014 vastu võetav seisukoht on hääletada käesoleva otsuse lisas loetletud ÜRO dokumentide poolt. Brüssel, Nõukogu nimel eesistuja [1] EÜT L 346, 17.12.1997, lk 78. [2] EÜT L 35, 10.2.2000, lk 12. [3] Nõukogu 27. novembri 1997. aasta otsus 97/836/EÜ Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe”) (EÜT L 346, 17.12.1997, lk 78). [4] Nõukogu otsus 2000/125/EÜ, 31. jaanuar 2000, mis käsitleb ratassõidukitele ning nendele paigaldatavatele ja/või nendel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe”) (EÜT L 35, 10.2.2000, lk 12). [5] Euroopa Parlamendi ja nõukogu direktiiv 2007/46/EÜ, 5. september 2007, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (raamdirektiiv) (ELT L 263, 9.10.2007, lk 1). LISA Eeskirja nr 4 (tagumised numbrituled) 18. täienduse ettepanek || ECE/TRANS/WP.29/2014/54 Eeskirja nr 6 (suunatuled) 01-seeria muudatuste 26. täienduse ettepanek || ECE/TRANS/WP.29/2014/55 Eeskirja nr 11 (uksesulgurid ja -hinged) 04-seeria täienduste ettepanek || ECE/TRANS/WP.29/2014/71 Eeskirja nr 13 (raskeveokid: pidurdamine) 11-seeria muudatuste 12. täienduse ettepanek || ECE/TRANS/WP.29/2014/45/Rev.1 Eeskirja nr 13‑H (M1- ja N1-kategooria sõidukite pidurid) 16. täienduse ettepanek || ECE/TRANS/WP.29/2014/46/Rev.1 Eeskirja nr 19 (eesmised udulaternad) 04-seeria muudatuste 7. täienduse ettepanek || ECE/TRANS/WP.29/2013/75/Rev.1 Eeskirja nr 25 (peatoed) 04-seeria muudatuste 1. täienduse ettepanek || ECE/TRANS/WP.29/2014/72 Eeskirja nr 34 (tuleohutus) 03-seeria muudatuste ettepanek || ECE/TRANS/WP.29/2014/65 WP.29-164-05 Eeskirja nr 37 (hõõglambid) 03-seeria muudatuste 43. täienduse ettepanek || ECE/TRANS/WP.29/2014/56 Eeskirja nr 43 (turvaklaas) 01-seeria muudatuste 3. täienduse ettepanek || ECE/TRANS/WP.29/2014/66 Eeskirja nr 43 (turvaklaas) 01-seeria muudatuste 3. täienduse ettepanek || ECE/TRANS/WP.29/2014/67 Eeskirja nr 44 (lapse turvasüsteemid) 04-seeria muudatuste 9. täienduse ettepanek || ECE/TRANS/WP.29/2014/73 Eeskirja nr 48 (valgustus- ja valgussignaalseadmete paigaldamine) 04-seeria muudatuste 14. täienduse ettepanek || ECE/TRANS/WP.29/2014/57 Eeskirja nr 48 (valgustus- ja valgussignaalseadmete paigaldamine) 05-seeria muudatuste 7. täienduse ettepanek || ECE/TRANS/WP.29/2014/58 Eeskirja nr 48 (valgustus- ja valgussignaalseadmete paigaldamine) 06-seeria muudatuste 5. täienduse ettepanek || ECE/TRANS/WP.29/2014/59 Eeskirja nr 53 (L3-kategooria sõidukite valgustus- ja valgussignaalseadmete paigaldamine) 01-seeria muudatuste 16. täienduse ettepanek || ECE/TRANS/WP.29/2014/60 Eeskirja nr 70 (raskete ja pikkade sõidukite tagumised tunnusmärgid) 01-seeria muudatuste 9. täienduse ettepanek || ECE/TRANS/WP.29/2014/61 Eeskirja nr 96 (diiselmootori heitgaas (põllumajandustraktorid)) 04-seeria muudatuste 1. täienduse ettepanek || ECE/TRANS/WP.29/2014/75 Eeskirja nr 98 (gaaslahendusvalgusallikaga esituled) 01-seeria muudatuste 5. täienduse ettepanek || ECE/TRANS/WP.29/2013/90/Rev.1 Eeskirja nr 104 (valgustpeegeldav märgistus) 8. täienduse ettepanek || ECE/TRANS/WP.29/2014/62 Eeskirja nr 105 (ADR-sõidukid) 05-seeria muudatuste 2. täienduse ettepanek || ECE/TRANS/WP.29/2014/68 Eeskirja nr 106 (põllutöömasinate rehvid) 11. täienduse ettepanek || ECE/TRANS/WP.29/2014/50/Rev.1 Eeskirja nr 107 (M2 ja M3 sõidukid) 05-seeria muudatuste 2. täienduse ettepanek || ECE/TRANS/WP.29/2014/69 Eeskirja nr 107 (M2 ja M3 sõidukid) 06-seeria muudatuste 1. täienduse ettepanek || ECE/TRANS/WP.29/2014/70 Eeskirja nr 112 (asümmeetrilist lähituld kiirgavad esilaternad) 01-seeria muudatuste 5. täienduse ettepanek || ECE/TRANS/WP.29/2013/92/Rev.1 Eeskirja nr 113 (sümmeetrilist lähituld kiirgavad esilaternad) 01-seeria muudatuste 4. täienduse ettepanek || ECE/TRANS/WP.29/2014/63 Eeskirja nr 113 (sümmeetrilist lähituld kiirgavad esilaternad) 01-seeria muudatuste 4. täienduse ettepanek || ECE/TRANS/WP.29/2013/93/Rev.1 Eeskirja nr 121 (juhtimisseadiste, märgutulede ja näidikute tähistus) 01-seeria muudatuste ettepanek || ECE/TRANS/WP.29/2012/30 ECE/TRANS/WP.29/2012/30/Corr.1 Eeskirja nr 128 (LED-valgusallikas) 3. täienduse ettepanek || ECE/TRANS/WP.29/2014/64 Uue rehve käsitleva üldise tehnilise normi ettepanek || ECE/TRANS/WP.29/2013/63 ECE/TRANS/WP.29/2014/83 ECE/TRANS/WP.29/2013/122 ECE/TRANS/WP.29/AC.3/15 WP.29-164-04 Üldise tehnilise normi nr 4 (ülemaailmne raskeveokite sertifitseerimise menetlus) 3. muudatuse ettepanek || ECE/TRANS/WP.29/2014/84 ECE/TRANS/WP.29/2014/85 ECE/TRANS/WP.29/AC.3/29 Ühisresolutsiooni nr 1 (M.R.1) täienduste ettepanek || ECE/TRANS/WP.29/2014/89